חוק חוזה סוכנות (סוכן מסחרי וספק)

{{ח:התחלה}}
{{ח:כותרת|חוק חוזה סוכנות (סוכן מסחרי וספק), התשע״ב–2012}}

{{ח:פתיח-התחלה}}
{{ח:מאגר|2000654}} {{ח:תיבה|ס״ח תשע״ב, 174|חוק חוזה סוכנות (סוכן מסחרי וספק)|https://fs.knesset.gov.il/18/law/18_lsr_300949.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”טובין“ – נכס מוחשי שאינו מקרקעין;
{{ח:ת|סוג=הגדרה}} ”סוכן מסחרי“ – מי שעיסוקו באיתור לקוחות או בפעילות, שמטרתם להביא להתקשרות בחוזה בין לקוח לספק בקשר לרכישת טובין המשווקים על ידי הספק;
{{ח:ת|סוג=הגדרה}} ”ספק“ – יצרן טובין או בעל זכות להשתמש במוניטין ובסימני מסחר הקשורים לטובין, המשווק את אותם טובין; לעניין זה, ”סימן מסחר“ – בין רשום ובין שאינו רשום.

{{ח:סעיף|2|מהותו של חוזה סוכנות}}
{{ח:ת}} חוזה סוכנות הוא חוזה בתמורה בין ספק ובין סוכן מסחרי, שבו הספק מייפה את כוחו של הסוכן המסחרי בהרשאה מתמשכת לאיתור לקוחות חדשים או להתקשרות נוספת עם לקוחות קיימים, לשם רכישת טובין המשווקים על ידי הספק, בלי שמתקיימים בין הצדדים יחסי עובד ומעביד או קשרי שותפות.

{{ח:סעיף|3|חובת נאמנות}}
{{ח:ת}} הצדדים לחוזה סוכנות חייבים לפעול זה כלפי זה בנאמנות.

{{ח:סעיף|4|סיום חוזה סוכנות לתקופה בלתי קצובה}}
{{ח:תת|(א)}} צד לחוזה סוכנות לתקופה בלתי קצובה רשאי לסיימו בהודעה מוקדמת לצד האחר בתוך זמן סביר מראש ובכתב, ובלבד שתקופת ההודעה המוקדמת לא תפחת מאלה, לפי העניין:
{{ח:תתת|(1)}} במהלך ששת החודשים הראשונים מיום תחילת החוזה – שבועיים;
{{ח:תתת|(2)}} במהלך התקופה שתחילתה בחודש השביעי מיום תחילת החוזה עד תום השנה הראשונה מאותו מועד – חודש;
{{ח:תתת|(3)}} במהלך השנה השנייה מיום תחילת החוזה – חודשיים;
{{ח:תתת|(4)}} במהלך השנה השלישית מיום תחילת החוזה – שלושה חודשים;
{{ח:תתת|(5)}} במהלך השנה הרביעית מיום תחילת החוזה – ארבעה חודשים;
{{ח:תתת|(6)}} במהלך השנה החמישית מיום תחילת החוזה – חמישה חודשים;
{{ח:תתת|(7)}} במהלך השנה השישית מיום תחילת החוזה ואילך – שישה חודשים.
{{ח:תת|(ב)}} קבעו צדדים לחוזה סוכנות תקופות הודעה מוקדמת ארוכות מאלה הקבועות בסעיף קטן (א), לא תפחת תקופת ההודעה המוקדמת שתחול על סיום החוזה על ידי הספק מתקופת ההודעה המוקדמת שתחול על סיום החוזה על ידי הסוכן המסחרי.
{{ח:תת|(ג)|(1)}} מסר אחד הצדדים הודעה מוקדמת על סיום חוזה הסוכנות, רשאי הספק להורות לסוכן המסחרי להפסיק לאלתר לפעול בעבורו כסוכן; הורה ספק לסוכן המסחרי כאמור, ישלם לו פיצוי כאמור בפסקה (2) בעד התקופה שלגביה יפסיק הסוכן לפעול בעבורו (בסעיף קטן זה – דמי הודעה מוקדמת).
{{ח:תתת|(2)}} דמי הודעה מוקדמת יהיו בסכום השווה למכפלה של תקופת ההודעה המוקדמת בממוצע של רווחי הסוכן המסחרי במחצית השנה שקדמה לסיום חוזה הסוכנות או במחצית השנייה של תקופת החוזה, לפי התקופה הקצרה; ואולם בית המשפט רשאי, מטעמים מיוחדים, לקבוע דמי הודעה מוקדמת בסכום שונה אם מצא כי בנסיבות העניין צודק ונכון לעשות כן, בהתחשב בשינויים שחלו בתנאי השוק או בענף שבו פעל הסוכן המסחרי.
{{ח:תת|(ד)}} חוזה סוכנות לתקופה קצובה שהסתיים והוארך על ידי הצדדים בלי שקבעו מועד לסיומו, ייחשב לעניין סעיף זה כחוזה סוכנות לתקופה בלתי קצובה, ותקופת ההודעה המוקדמת תחושב לפי תקופת החוזה מיום תחילתו.

{{ח:סעיף|5|פיצוי בשל סיום חוזה סוכנות}}
{{ח:תת|(א)}} הסתיים חוזה סוכנות על ידי אחד הצדדים, יהיה סוכן מסחרי זכאי לפיצוי מהספק בשל התקשרויות של הספק עם לקוחות חדשים או בשל גידול משמעותי בהיקף עסקיו של הספק עם לקוחות קיימים, ובלבד שהתקיימו כל אלה:
{{ח:תתת|(1)}} חוזה הסוכנות היה בתוקף שנה לפחות;
{{ח:תתת|(2)}} בתקופת חוזה הסוכנות, הסוכן המסחרי היה הגורם היעיל להתקשרויות או לגידול בהיקף העסקים כאמור;
{{ח:תתת|(3)}} ההתקשרויות או הגידול בהיקף העסקים כאמור מניבים פירות לספק גם לאחר תום תקופת חוזה הסוכנות.
{{ח:תת|(ב)}} סכום הפיצוי לפי סעיף קטן (א) יהיה שווה לרווח החודשי הממוצע בעד כל שנה שבה היה חוזה הסוכנות בתוקף, עד לתקרה של 12 חודשים; בסעיף קטן זה –
{{ח:תת|סוג=הגדרה}} ”הרווח החודשי הממוצע“ – ממוצע הרווח העודף החודשי שצמח לסוכן המסחרי בשלוש השנים שקדמו לסיום חוזה הסוכנות או בתקופה שבה היה החוזה בתוקף, לפי התקופה הקצרה;
{{ח:תת|סוג=הגדרה}} ”רווח עודף“ – רווח עקב התקשרויות של הספק עם לקוחות חדשים או עקב גידול משמעותי בהיקף עסקיו של הספק עם לקוחות קיימים, שהסוכן המסחרי היה הגורם היעיל ליצירתם.
{{ח:תת|(ג)}} על אף האמור בסעיף קטן (א), ספק לא יהיה חייב בפיצוי אם חוזה הסוכנות בוטל על ידיו כדין בשל הפרת החוזה על ידי הסוכן המסחרי.
{{ח:תת|(ד)}} בית המשפט רשאי להפחית את סכום הפיצוי לפי סעיף זה או לקבוע כי לא יינתן פיצוי כאמור, אם מצא כי בנסיבות העניין צודק ונכון לעשות כן.

{{ח:סעיף|6|התניה – לטובת הסוכן המסחרי}}
{{ח:ת}} אין להתנות על הוראות חוק זה, אלא לטובת הסוכן המסחרי.

{{ח:סעיף|7|שמירת דינים}}
{{ח:ת}} אין בהוראות חוק זה כדי לגרוע מהוראות כל דין.

{{ח:סעיף|8|ביצוע}}
{{ח:ת}} שר המשפטים ממונה על ביצוע חוק זה.

{{ח:סעיף|9|תחילה}}
{{ח:ת}} תחילתו של חוק זה שישים ימים מיום פרסומו.

{{ח:חתימות|התקבל בכנסת ביום כ״ז בשבט התשע״ב (20 בפברואר 2012).}}
* '''בנימין נתניהו'''
ראש הממשלה
* '''יעקב נאמן'''
שר המשפטים
* '''שמעון פרס'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]